**Francesca Verones** (født 30. mai 1984 i Bern) er en sveitsisk-italiensk-norsk miljøingeniør og professor ved program for industriell økologi ved Norges teknisk-naturvitenskapelige universitet (NTNU). Hun arbeider særlig med livssyklusvurderinger av havområder og marine miljøer. Hennes spesialfelt er livssyklusanalyse, livsløpseffektanalyse og biodiversitetsanalyse.

Utdanning og karriere
---------------------

Verones fullførte sin bachelorgrad i miljøingeniørvitenskap ved ETH Zürich i 2009. Doktorgraden (Ph.D.) innenfor samme emne fullførte hun i 2013 ved samme institusjon. Etter Ph.D-graden arbeidet hun som postdoktorkandidat, først ved instituttet for miljøingeniørvitenskap ved ETH Zürich, og deretter ved Radboud University i Nijmegen, Nederland.

I 2014 ble hun ansatt som førsteamanuensis ved program for industriell økologi ved NTNU.

Verones har vært en av redaktørene for open access-tidsskriftet *Cogent environmental Science* og er nå (pr. 2022) en av redaktørene innenfor miljøteknikk (environmental engineering) av tidsskriftet *Scientific Reports*. Dette er også et open access-tidsskrift.

Hun er medlem av *International Society for Industrial Ecology*, *Society of Environmental Toxicology and Chemistry* (SETAC) og *American Chemistry Society*.

Publikasjoner
-------------

* (no) Publikasjoner av Francesca Verones i forskningsdokumentasjonssystemet CRIStin
* Liste over publikasjoner i Google Scholar

Utmerkelser
-----------

I 2013 mottok Verones *Otto Jaag Gewässerschutzpreis* (Otto Jaags vannbeskyttelsespris) for fremragende avhandling om vannbeskyttelse/hydrologi fra ETH Zürich for Ph.D.-avhandlingen *Methodologies for the evaluation of water use related impacts on biodiversity within Life Cycle Assessment*.

I 2019 mottok hun *Laudise-medaljen* fra International Society for Industrial Ecology, for enestående prestasjoner i industriell økologi av en forsker under 36 år. I nominasjonen ble Verones omtalt som «en briljant ung forsker og pioner innenfor vurderinger av biodiversitet i livssyklusanalyser».

Francesca Verones mottok i 2019 ERC Starting Grant for prosjektet: *ATLANTIS - Whales, waste and sea walnuts: incorporating human impacts on the marine ecosystem within life cycle impact assessment.*

Referanser
----------

1. ↑  «Francesca Verones». *www.ntnu.no*. Besøkt 22. august 2019.
2. 1 2  Edgar Hertwich (13.08.2019). «Winner of the 2019 Laudise Medal, awarded for outstanding achievements in industrial ecology by a researcher under the age of 36, - Francesca Verones». International Society for Industrial Ecology. Besøkt 19.08.2019.
3. ↑  Swiss Study Foundation (15.08.2014). «Swiss Foundation Alumna Goes to Norway». Swiss Study Foundation. Besøkt 19.08.2019.
4. ↑  *www.cogentoa.com*. Besøkt 22. august 2019.  Manglende eller tom `|tittel=` (hjelp)
5. ↑  «Editors | Scientific Reports». *www.nature.com* **(engelsk)**. Besøkt 16. november 2022.
6. ↑  International Society for Industrial Ecology (01.01.2015). «Members - International Society for Industrial Ecology (ISIE)». ISIE. Besøkt 23.08.2019.
7. ↑  Liste over publikasjoner i Google Scholar
8. ↑  Francesca Verones (2013). *Methodologies for the evaluation of water use related impacts on biodiversity within Life Cycle Assessment* (avhandling) **(engelsk)**. ETH Zurich.  – fulltekst krever pålogging
9. ↑  Eawag - Swiss Federal Institute of Aquatic Science and Technology. «Otto Jaag Waterprotection Prize». Arkivert fra originalen 19. august 2019. Besøkt 19.08.2019.
10. ↑  European Research Council (03.09.2019). «Open to the world: 51 nationalities among winners of 2019 ERC Starting Grants». Besøkt 03.09.2019.

Eksterne lenker
---------------

* NTNUs informasjon om Verones

|  |  |
| --- | --- |
| Oppslagsverk/autoritetsdata | VIAF **·** GND **·** ORCID **·** CRIStin
 |